इजराइली महिलाओं की गाड़ी पर गोलीबारी में 2 की मौत, कमिश्नर बोले- लोग हथियार साथ रखें
Israel airstrike on gaza over rocket attack from lebanon। Israel-Gaza news: इजराइल ने गाजा पर एयरस्ट्राइक कर दो सुरंग और दो वैपन फैक्ट्री तबाह कर दीं।
इजराइल की पुलिस के अल अक्सा मस्जिद में की गई रेड के बाद वहां हिंसा रुकने का नाम नहीं ले रही है। इसके बदले की कार्रवाई में शुक्रवार को वेस्ट बैंक में हुई गोलीबारी में दो इजराइली महिलाओं की मौत हो गई।
बीबीसी की रिपोर्ट के मुताबिक जब महिलाओं पर हमला हुआ तो वो गाड़ी से हमारे इलाके से गुजर रही थी। इस हमले में एक महिला घायल भी हुई है जिसे हेलीकॉप्टर से अस्पताल ले जाया गया है। वहीं, इस घटना के बाद इजराइल के पुलिस कमिश्नर ने लोगों से कहा है कि वो अपने बचाव के लिए अपने लाइसेंसी हथियारों को साथ रखें।
इजरायल ने गाजा पट्टी पर एयर स्ट्राइक की थी
इससे पहले इजराइल ने शुक्रवार तड़के सुबह गाजापट्टी पर एयरस्ट्राइक की। इजराइल की डिफेंस फोर्स ने एयरस्ट्राइक में दो सुरंगों और दो हथियार बनाने की फैक्ट्रियों को तबाह करने का दावा किया है। इजराइल ने इस ऑपरेशन को ‘द स्ट्रॉन्ग हैंड’ नाम दिया।
एयरस्ट्राइक के बाद गाजा से उग्रवादियों ने भी इजराइल पर रॉकेट दागना शुरू कर दिए, जिसके बाद दक्षिणी इजराइल में एयर रेड सायरन गूंजने लगे। इजराइली सेना ने इसे 2006 के बाद सबसे बड़ा रॉकेट हमला बताया है। उन्होंने इसके लिए फिलीस्तीनी ग्रुप हमास को जिम्मेदार ठहराया।
लेबनान से हुए रॉकेट हमले के जवाब में की कार्रवाई
ये कार्रवाई लेबनान से इजराइल पर हुए रॉकेट हमले के जवाब में की गई। दक्षिणी लेबनान से हुए हमले में 34 से ज्यादा रॉकेट इजराइल की तरफ छोडे़ गए थे। इनमें से 25 रॉकेट को डिफेंस सिस्टम ने गिरा दिया था। इस हमले में दो लोग घायल हुए थे और कई इमारतों, बैंक और गाड़ियों को नुकसान पहुंचा था।
दुश्मन को हमले की कीमत चुकानी होगी: नेतन्याहू
इजराइल पर हुए रॉकेट हमले के बाद PM बेंजामिन नेतान्याहू ने सिक्योरिटी कैबिनेट के साथ मीटिंग की थी। इसमें उन्होंने कहा था कि हम दुश्मन पर हमला करेंगे और उन्हें हर हमले की कीमत चुकानी होगी। उन्होंने कहा था कि राजनीतिक मतभेदों के बावजूद बाहरी खतरों की स्थिति में पूरा इजराइल एक रहेगा।
अल-अक्सा मस्जिद में इजराइल पुलिस की कार्रवाई से बढ़ी टेंशन
इजराइल पुलिस ने बुधवार को येरूशलम की अल-अक्सा मस्जिद में कार्रवाई की थी। पुलिस के मुताबिक, कुछ फिलिस्तीनियों ने खुद को पटाखों, लाठी और पत्थरों के साथ मस्जिद में बंद कर लिया था और बाहर बैरिकेडिंग लगा दी थी। उन्हें रोकने के लिए पुलिस को मस्जिद में घुसना पड़ा। इस दौरान नकाबपोश प्रदर्शनकारियों ने पुलिस पर पत्थर और पटाखों से हमला कर दिया। झड़प में एक पुलिसकर्मी समेत 14 लोग घायल हुए थे। पुलिस ने कई लोगों को गिरफ्तार भी किया था।
उधर, फिलिस्तीनी गवाहों ने कहा कि रमजान के महीने में इजलाइल पुलिस ने उन पर ग्रेनेड और आंसू गैस से हमला किया, जिससे उनका दम घुटने लगा। इस घटना के बाद गाजा पट्टी से इजराइल पर 9 रॉकेट दागे गए थे। पूरी खबर पढ़ें...